D Walliser Alpe (au: Penninischi Alpe) si en Undergruppe vo de Westalpe. Si ligge im Kanton Wallis in dr Schwiiz und in de italiänische Regione Piemont und Aostatal. D Gebirgsgruppe erstreckt sich über s grosse Gebiet zwüschen em Rottudal im Norde und em Aostadal im Süde und vo Oste uf Weste zwüschen em Simplonpass und em Grosse Sankt Bärnhard. In dr Füehrerlitratur vom SAC si si us praktische Erwägige no usdehnter und zwar vom Griespass bim Nufebass im Oste bis zum L'Eau Noire und Trient im Weste.